Fotbal – Liga a III-a. Bucovina Rădăuți a început cu o victorie în turneul play-off
Bucovina Rădăuți a câștigat primul meci din cadrul turneului play-off al seriei I a Ligii a III-a de fotbal. Într-o partidă disputată la sfârșitul săptămânii trecute, elevii antrenorului Ovidiu Murariu s-au impus, pe teren propriu, cu scorul de 1-0 în fața echipei FC Bacău. Duelul, foarte echilibrat de altfel, a fost decis de golul marcat de Iosif Netbai în minutul 39.
Bucovina Rădăuți ocupă primul loc în clasamentul din play-off cu trei puncte decât ocupanta locului secund, CSM Bacău, care a remizat, 0-0, cu Știința Miroslava.
În etapa a II-a, Bucovina Rădăuți va primi tot acasă vizita grupării CSM Bacău în derbiul seriei.
Rezultate consemnate în play-off:
Bucovina Rădăuți – FC Bacău 1-0
CSM Bacău – Știința Miroslava 0-0
În prima etapă din play-out, datorită retragerii din campionat a echipelor Viitorul Darabani și Foresta Suceava, s-a jucat un singur meci: Aerostar Bacău – Rapid Brodoc. Scorul final al acestui meci a fost 2-0.